Халыҡ-ара сауҙа үҫешкәнгә күрә каналға ҡыҙыҡһыныу XIX быуат башында уҡ барлыҡҡа килә; 1814 йылда Испания канал төҙөү тураһында закон ҡабул итә; 1825 йылда Үҙәк Америка дәүләттәре Конгресы ошондай уҡ ҡарар ҡабул итә. Калифорнияла алтын ятҡылыҡтарын асыу канал проблемаһына АҠШ-тың ҡыҙыҡһыныуын арттыра, ә 1848 йылда Гейс килешеүе буйынса АҠШ Никарагуала бөтә төр аралашыу юлдарын төҙөүгә монополия ала. Биләмәләре Никарагуа менән бәйләнешкә ингән Бөйөк Британия АҠШ-тың киңәйеүен тотҡарларға ашыға, улар менән 1850 йылдың 18 апрелендә төҙөләсәк каналдың нейтралитет һәм хәүефһеҙлек гарантиялары тураһында Клейтон-Бульвер килешеүе төҙөлә. Ун туғыҙынсы быуат дауамында канал йүнәлешенең ике төп варианты ҡарала: Никарагуа аша (ҡара: Никарагуа каналы) һәм Панама аша...